PATVIRTINTA

 Molėtų rajono savivaldybės tarybos

 2025 m. vasario 20 d. sprendimu Nr. B1-49

**MOLĖTŲ RAJONO SAVIVALDYBĖS METŲ SPORTININKO / KOMANDOS APDOVANOJIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės (toliau – Savivaldybė) metų sportininko / komandos apdovanojimo ir premijos skyrimo nuostatai (toliau – nuostatai) apibrėžia Molėtų rajono savivaldybės geriausio metų sportininko / komandos apdovanojimą (toliau – sportininko / komandos apdovanojimas), nustato kandidatų teikimo, nugalėtojo nustatymo ir apdovanojimo įteikimo tvarką.
2. Sportininko / komandos apdovanojimas organizuojamas siekiant išaiškinti, paskatinti ir pagerbti geriausius praėjusių metų Savivaldybės sportininkus, sporto komandas. Premija skiriama kasmet už reikšmingiausius nuopelnus ir pasiektus aukštus sportinius rezultatus.
3. Premiją steigia Molėtų rajono savivaldybės taryba (toliau – Savivaldybės taryba). Premijos dydis – 42 bazinės socialinės išmokos dydžiai.
4. Premija Molėtų rajono savivaldybės administracijos direktoriaus įsakymu skiriama iš Savivaldybės lėšų vadovaujantis Molėtų rajono savivaldybės strateginiu veiklos planu.
5. Konkursą organizuoja ir vykdo Molėtų rajono savivaldybės administracijos Kultūros ir švietimo skyrius.

**II SKYRIUS**

**KONKURSO ORGANIZAVIMAS IR DALYVIAI**

1. Sportininko / komandos apdovanojimo konkurse (toliau – konkursas) gali dalyvauti Molėtų rajono savivaldybėje registruotai veikiančiai įstaigai, sporto klubui ar kitai organizacijai atstovaujantys sportininkai/komandos.
2. Konkurse dalyvaujantys sportininkai turi būti deklaravę gyvenamąją vietą Molėtų rajono savivaldybėje ir atitikti Lietuvos Respublikos sporto įstatymo 3 straipsnio 3 punkto nuostatas.
3. Pretendentus nominacijai, per organizatorių nurodytą laikotarpį, gali teikti rajone veikianti įstaiga, sporto klubas, nevyriausybinė organizacija.
4. Konkurso organizatoriai, likus ne mažiau nei 14 dienų iki konkurso vykdymo pradžios, paskelbia viešą informacinį pranešimą Savivaldybės interneto svetainėje adresu [www.moletai.lt](http://www.moletai.lt), feisbuke apie paraiškų priėmimą ir konkurso dalyvių registravimą.
5. Kandidatūros raštu (pagal nuostatų priede pateiktą formą) teikiamos Kultūros ir švietimo skyriui adresu: Molėtai, Vilniaus g 44 arba elektroniniu paštu svietimas@moletai.lt. Paraišką pateikus elektroniniu paštu, paraiška turi būti pasirašyta kvalifikuotu elektroniniu parašu.
6. Kartu su dalyvio paraiška pateikiamos ir dokumentų kopijos (varžybų protokolai, diplomai, sertifikatai kt.), liudijančios apie sportininko, sporto komandos, sporto klubo ar kitos organizacijos nuopelnus bei sportinius pasiekimus per paskutinius kalendorinius metus.

**III SKYRIUS**

**KONKURSO KOMISIJA IR PARAIŠKŲ VERTINIMAS**

1. Sportininko/komandos apdovanojimo nugalėtoją nustato Savivaldybės mero potvarkiu sudaryta komisija (toliau – Komisija). Ji sudaroma 5 metams iš ne mažiau kaip 5 narių. Komisijos nariais negali būti Savivaldybės tarybos nariai.
2. Komisijos darbas organizuojamas pagal Savivaldybės mero patvirtintą Komisijos darbo reglamentą.
3. Komisija:
	1. tikrina, ar teikėjų pateiktos paraiškos pretenduoti į sportininko / komandos apdovanojimą atitinka šių nuostatų reikalavimus;
	2. vertina pateiktas paraiškas ir papildomus dokumentus;
	3. analizuoja ir vertina sportinius pasiekimus bei nuopelnus sportui pagal užimtas vietas:
		1. olimpinėse žaidynėse;
		2. pasaulio pirmenybėse (čempionatuose);
		3. pasaulio taurės varžybose;
		4. Europos pirmenybėse (čempionatuose);
		5. Europos taurės varžybose;
		6. oficialiose Baltijos šalių žaidynėse;
		7. Lietuvos pirmenybėse (čempionatuose);
		8. Lietuvos taurės varžybose;
		9. Lietuvos jaunimo žaidynėse;
		10. tarptautinėse varžybose kai dalyvauja ne mažiau kaip 5 šalių sportininkai;
		11. kitose varžybose;
	4. teikia išvadas Savivaldybės administracijos direktoriui dėl apdovanojimo skyrimo;
	5. sprendžia kitus su sportininko/komandos apdovanojimu susijusius klausimus.
	6. sprendimą dėl apdovanojimo priima atsižvelgdama į 14.3 papunktyje išvardintą sportinių renginių reikšmingumo seką. Pirmenybė teikiama olimpinėms sporto šakoms ir atstovavimui Lietuvos nacionalinėse rinktinėse.
4. Komisijos sprendimai įforminami protokolu. Protokolą pasirašo Komisijos pirmininkas ir sekretorius.
5. Sprendimą dėl premijos skyrimo priima Savivaldybės administracijos direktorius, atsižvelgdamas į Komisijos teikimą.
6. Metų sportininko / komandos vardas suteikiamas ir premija skiriama Savivaldybės administracijos direktoriaus įsakymu. Kartu su premija įteikiamas Savivaldybės mero pasirašytas Metų sportininko / komandos nominacijos diplomas.
7. Komisija užtikrina, kad jos vykdomas asmens duomenų tvarkymas atitiktų Lietuvos Respublikos asmens duomenų teisinės apsaugos įstatymo nuostatas.
8. Metų sportininko / komandos vardas ir premija tam pačiam sportininkui / komandai teikiama vieną kartą.
9. Konkurso rezultatus organizatoriai paskelbia Savivaldybės interneto svetainėje adresu [www.moletai.lt](http://www.moletai.lt), feisbuke ir kitose žiniasklaidos priemonėse.

**IV SKYRIUS**

**APDOVANOJIMAI**

1. Sportininko/komandos apdovanojimo renginį ir iškilmingą apdovanojimo įteikimą konkurso nugalėtojams organizuoja ir vykdo Molėtų savivaldybės administracijos Kultūros ir švietimo skyrius.
2. Apie planuojamą sportininkų apdovanojimo renginio ceremonijos datą, laiką ir vietą organizatoriai renginio dalyvius bei visuomenę informuoja paskelbdami informacinį pranešimą Savivaldybės interneto svetainėje adresu [www.moletai.lt](http://www.moletai.lt), feisbuke ir kitose žiniasklaidos priemonėse.
3. Sportininko/komandos apdovanojimą iškilmingai įteikia Molėtų rajono savivaldybės meras arba kitas įgaliotas asmuo.

**V SKYRIUS**

**BAIGIAMOSIOS NUOSTATOS**

 24. Nuostatai keičiami, papildomi ar pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

metų sportininko / komandos apdovanojimo ir premijos skyrimo nuostatų

priedas

**MOLĖTŲ SAVIVALDYBĖS METŲ SPORTININKO / KOMANDOS**

**APDOVANOJIMO KONKURSO DALYVIO PARAIŠKA**

**\_\_\_\_\_\_\_\_\_\_\_\_\_\_\_\_\_\_**

(data)

Molėtai

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Paraišką pateikiančio juridinio / fizinio asmens pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Buveinės adresas, tel., el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinį asmenį atstovaujančio asmens vardas, pavardė)

|  |  |  |
| --- | --- | --- |
| 1. | Sportininko vardas, pavardė arba sporto komandos, organizacijos, klubo pavadinimas |   |
| 2. | Sporto šaka (rungtis) |   |
| 3. | Atstovaujama įstaiga, sporto organizacija, klubas.(telefonas, el. paštas, buveinės adreso registracijos dokumentai) |   |
| 4. | Dalyvio sportiniai laimėjimai, pasiekimai ir nuopelnai(pridedamos patvirtintos dokumentų kopijos) |   |
| 5. | Dalyvio adresas, telefonas, el. paštas, gyvenamosios vietos registracijos dokumentai |   |

PRIDEDAMA:

1. ..............................................................................................................
2. ..............................................................................................................

Tvirtinu, kad pateikta informacija yra tiksli ir teisinga. Sutinku, kad mano asmens duomenys būtų tvarkomi ir tikslingai naudojami konkurso nuostatuose numatytais tikslais.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos) (parašas) (vardas, pavardė)